open-index/open-wikipedia-markdown huggingface dataset:
बीदसर

[right|thumb|300px|[सीकर जिला|सीकर जिले के नक्शे पर बीदसर।]]
**बीदसर** राजस्थान में सीकर जिले की लक्ष्मणगढ़ तहसील का एक गाँव है। यह  लक्ष्मणगढ़ के पूर्व में और  नवलगढ़ से दूर पड़ता है। बीदसर के सीमावर्ती गाँव और कस्बे बिड़ोदी, बीदासर, मिर्जवास, डुण्डलोद और नवलगढ़ हैं। २०११ की जनगणना के अनुसार बीदसर की जनसँख्या 1547 है।
## इतिहास
बीदसर *बिदा* नामक व्यक्ति द्वारा भारत की स्वतंत्रता से पहले बसाया गया था।

## ग्राम सरकार
बीदसर बीदासर पंचायत के अंतर्गत आता है। नेता का शीर्षक सरपंच होता है। इस गाँव में 10,11,12,13 No. वार्ड हैं।

## ग्राम अर्थव्यवस्था
लगभग 1500, आबादी का लगभग 80% की खेती में लगे हुए हैं। गांव कृषि पर निर्भर है। मानसून बारिश आज भी कृषि का आधार है। कई फार्मों का उपयोग हालांकि उत्स्रुत कूप सिंचाई के लिए होता है।
## परिवहन
बीदसर एक दो लेन डामर लक्ष्मणगढ़ और नवलगढ़ के लिए सड़क द्वारा जुड़ा हुआ है। नवलगढ़ रेलवे स्टेशन  बीदसर से निकटतम रेलवे स्टेशन है, जो जयपुर, दिल्ली और अन्य शहरों से अच्छी तरह जुड़ा हुआ है।

## शिक्षा
गाँव पूर्ण साक्षर होने का दावा करता है एवं सारे बच्चे स्कूल जाते हैं। राजकीय माध्यमिक विद्यालय, बीदसर लक्ष्मणगढ़ के लिए जाने वाली सड़क के दाईं ओर है।

## धर्म और समारोह

### धर्म
सभी ग्रामीण हिंदू धर्म का पालन करते हैं। जाट, हरिजन, ब्राह्मण गांव में रहते हैं। जाटों की प्रमुख गोत्रों में  गढ़वाल, खिचड़, पूनिया, राड़, डोटासरा, सुंडा, सियाग, कृष्णियां, सेवदा सभी उप जातियाँ हैं।

### संस्कृति
सभी ग्रामीण प्रमुख हिंदू त्योहारों को मनाते हैं। प्रमुख त्यौहारों में से कुछ हैं : होली, दीपावली, मकर संक्रांति, रक्षाबंधन, सावन, तीज और गौगा, सहकर्मी, गणगौर आदि। 

## ग्राम स्थिति

## धार्मिक स्थल
* हरी बाबा आश्रम, बीदसर (चाताराना जोहरा)।
* बाला गिरी बाबा (भिस्राना जोहरा)। 
* गणेश जी मंदिर (कुमाना जोहरा)। 
* शिव मंदिर (बीदसर बस स्टैंड)।

## सन्दर्भ

## बाहरी कड़ियाँ
* २०१० में निर्वाचित सरपंचों की सूची
* राजस्थान के सभी गाँवों तथा उनके अंतर्गत पंचायत समितियों की सूची
* सीकर जिले का आधिकारिक जालस्थल
* गूगल मैप्स में बीदसर की अवस्थिति
*बीदसर की अवस्थिति और विवरण
* बीदसर की अवस्थिति

श्रेणी:सीकर ज़िले के गाँव
एरिक श्मिट (बहुविकल्पी)

* एरिक इ॰ श्मिट (पैदा हुआ १९५५ में), अमेरिकी व्यापार प्रबंधक और गूगल के अध्यक्ष
* एरीक श्मिट (१८९७-१९६४), जर्मन और अमेरिकी पुरातत्त्वज्ञ
* एरिक स्मीट, अमेरिकी व्यापारी
शियोंगनु लोग

thumb|230px|२५० ईसापूर्व में शियोंगनु क्षेत्र

**शियोंगनु** (चीनी: 匈奴, अंग्रेज़ी: Xiongnu) एक प्राचीन ख़ानाबदोश क़बीलों की जाती थी जो चीन के हान राजवंश के काल में हान साम्राज्य से उत्तर में रहती थी। इतिहास में उनका वर्णन सीमित है, इसलिए यह ठीक से ज्ञात नहीं है कि उनकी नस्ल क्या थी। अलग-अलग इतिहासकार उन्हें तुर्की, मंगोली, ईरानी, तुन्गुसी और तुषारी जातियों का बताते हैं। उनके नामों और रीति-रिवाजों के बारे में जितना पता है वह प्राचीन चीनी सूत्रों से आता है। शियोंगनु भाषा हमेशा के लिए खोई जा चुकी है। यह संभव है कि 'शियोंगनु' शब्द 'हूण' के लिए एक सजातीय शब्द हो लेकिन इसका भी कोई पक्का प्रमाण नहीं है।

प्राचीन चीनी इतिहासकारों के अनुसार तीसरी शताब्दी ईसापूर्व में उन्होंने मोदू चानयु (冒顿单于, Modu Chanyu) नामक सरदार के नेतृत्व में २०९ ईसापूर्व में एक साम्राज्य संगठित कर लिया था। दूसरी शताब्दी ईसवी में उन्होंने अपने से पहले मध्य एशिया में शासन करने वाले युएझी (月支, Yuezhi) लोगों को हरा डाला और स्तेपी क्षेत्र की सबसे बड़ी शक्ति बन गए। वे दक्षिणी साइबेरिया, मंगोलिया, पश्चिमी मंचूरिया, भीतरी मंगोलिया, गांसू और शिनजियांग के इलाक़ों में सक्रीय थे। उन्होंने हान राजवंश और चीन के अन्य राजवंशों के साथ काफ़ी खींचातानी करी जिसमें कभी उनका पलड़ा भारी रहता था और कभी चीन का। बीच-बीच में वे चीन के साथ व्यापार और विवाह के सम्बन्ध भी रखते थे। इनमें कुछ हान चीनी राजकुमारियों की शादियाँ शियोंगनु सरदारों से हुईं।

## इन्हें भी देखें
* मंगोल लोग
* तुन्गुसी लोग
* स्तेपी
* चीन के राजवंश
* हान राजवंश

## सन्दर्भ


श्रेणी:शियोंगनु
श्रेणी:विलुप्त मानव जातियाँ
श्रेणी:चीन का इतिहास
श्रेणी:मध्य एशिया का इतिहास
शिन राजवंश

thumb|230px|शिन राजवंश के दौरान वांग मंग ने चाकु-नुमा सिक्के जारी किये जो प्रसिद्ध हैं
**शिन राजवंश** (चीनी: 新朝, शिन चाओ; अंग्रेज़ी: Xin Dynasty) प्राचीन चीन का एक राजवंश था जिसने चीन में ९ ईसवी से २३ ईसवी तक के छोटे काल में राज किया। इसे राजवंश तो कहा जाता है लेकिन इसमें सम्राट सिर्फ़ एक ही था। यह हान राजवंश के काल (२०६ ईसापूर्व से २२० ईसवी) के बीच में आया। इस से पहले के हान काल को 'पश्चिमी हान राजवंश' कहा जाता है और इसके बाद के हान काल को 'पूर्वी हान राजवंश' कहा जाता है।

शीन राजवंश का इकलौता सम्राट वांग मंग (王莽, Wang Mang) था। पश्चिमी हान की राजमाता, महारानी वांग झेंगजुन (王政君, Wang Zhengjun) वांग परिवार से आई थी और उसका विवाह हान राजपरिवार में हुआ था। वांग मंग उसी का भांजा था और वांग परिवार का था। उसने इस सम्बन्ध का फ़ायदा उठाया और सिंहासन हड़प लिया। सन् ९ ईसवी को उसने स्वयं को सम्राट घोषित कर दिया। वैसे तो वह एक चतुर विद्वान था लेकिन राज्य व्यवस्थित रखना उसकी क्षमता से बाहर था। एक किसानों का विद्रोह भड़क गया और विद्रोहियों ने २३ ईसवी में राजधानी चंगआन पर घेरा डाल दिया। इस झड़प में वह मारा गया और उसका शिन राजवंश वहीँ समाप्त हो गया। हान राजवंश फिर से सिंहासन पर बहाल हो गया।

## इन्हें भी देखें
* हान राजवंश
* चीन के राजवंश

## सन्दर्भ


श्रेणी:चीन के राजवंश
श्रेणी:चीन का इतिहास
कोकुर्यौ

thumb|230px|४७६ ईसवी में अपने चरम पर गोगुरयेओ राज्य
**गोगुरयेओ** (कोरियाई: 고구려, अंग्रेज़ी: Goguryeo) एक प्राचीन कोरियाई राज्य था जो आधुनिक कोरिया, दक्षिणी मंचूरिया और रूस के प्रिमोर्स्की क्राय प्रान्त के दक्षिणी भाग पर फैला हुआ था। यह ३७ ईसापूर्व से ६६८ ईसवी तक अस्तित्व में रहा। बेकजे और सिल्ला के साथ यह 'प्राचीन कोरिया के तीन राज्यों' में से एक था। कोरियाई प्रायद्वीप में राजनैतिक प्रभाव के साथ-साथ गोगुरयेओ अपने पड़ोस के चीन और जापान के क्षेत्रों में भी दख़ल देता था।

## इन्हें भी देखें
* बेकजे
* सिल्ला
* कोरिया का इतिहास
* कोरिया

## सन्दर्भ


श्रेणी:कोरिया का इतिहास
श्रेणी:कोरिया के प्राचीन राज्य
जेरी ब्रुखिमर

**जेरोम लिओन "जेरी" ब्रुखिमर** () एक अमेरिकी फ़िल्म निर्माता है।

## बाहरी कड़ियाँ
* 
* अधिकृत वेबसाइट

श्रेणी:1943 में जन्मे लोग
इंडियाना जोन्स (फ़िल्म शृंखला)

***इंडियाना जोन्स*** () एक मनोरंजन शृंखला है जो डॉ॰ हेनरी "इंडियाना" जोन्स, एक काल्पनिक पात्र, के ऐतिहासिक कार्नामों पर आधारित है।

श्रेणी:फ़िल्म शृंखला
श्रेणी:अमेरिकी फ़िल्में
श्रेणी:अंग्रेज़ी फ़िल्में
मार्क हमिल

**मार्क रिचर्ड हमिल** () एक अमरिकी फ़िल्म अभिनेता, निर्माता, निर्देशक व लेखक। यह *[[स्टार वॉर्स]]* फ़िल्म श्रंखला में अपने किरदार ल्युक स्कायवाकर के लिए जाने जाते हैं।

## बाहरी कड़ियाँ

श्रेणी:1951 में जन्मे लोग
श्रेणी:जीवित लोग
श्रेणी:अमेरिकी अभिनेता
राष्ट्रीय युवा दिवस (भारत)

thumb| राष्ट्रीय युवा दिवस में युवकों के परेड।
भारत में स्वामी विवेकानन्द की जयंती, अर्थात 12 जनवरी को प्रतिवर्ष **राष्ट्रीय युवा दिवस** के रूप में मनाया जाता है। संयुक्त राष्ट्र संघ के निर्णयानुसार सन् 1984 ई. को 'अन्तरराष्ट्रीय युवा वर्ष' घोषित किया गया। इसके महत्त्व का विचार करते हुए भारत सरकार ने घोषणा की कि सन 1984 से 12 जनवरी यानी स्वामी विवेकानन्द जयंती (जयन्ती) का दिन राष्ट्रीय युवा दिवस के रूप में देशभर में सर्वत्र मनाया जाए।

इस संदर्भ (सन्दर्भ) में भारत सरकार के विचार थे कि - 

:*ऐसा अनुभव हुआ कि स्वामी जी का दर्शन एवं स्वामी जी के जीवन तथा कार्य के पश्चात निहित उनका आदर्श—यही भारतीय युवकों के लिए प्रेरणा का बहुत बड़ा स्रोत हो सकता है।*

इस दिन देश भर के विद्यालयों एवं महाविद्यालयों में तरह-तरह के कार्यक्रम होते हैं; रैलियाँ निकाली जाती हैं; योगासन की स्पर्धा आयोजित की जाती है; पूजा-पाठ होता है; व्याख्यान होते हैं; विवेकानंद साहित्य की प्रदर्शनी लगती है।

## महत्व
वास्तव में स्वामी विवेकानन्द आधुनिक मानव के आदर्श प्रतिनिधि हैं। विशेषकर भारतीय युवकों के लिए स्वामी विवेकानन्द से बढ़कर दूसरा कोई नेता नहीं हो सकता। उन्होंने हमें कुछ ऐसी वस्तु दी है जो हममें अपनी उत्तराधिकार के रूप में प्राप्त परम्परा के प्रति एक प्रकार का अभिमान जगा देती है। स्वामी जी ने जो कुछ भी लिखा है वह हमारे लिए हितकर है और होना ही चाहिए तथा वह आने वाले लम्बे समय तक हमें प्रभावित करता रहेगा। प्रत्यक्ष या अप्रत्यक्ष रूप में उन्होंने वर्तमान भारत को दृढ़ रूप से प्रभावित किया है। भारत की युवा पीढ़ी स्वामी विवेकानन्द से निःसृत होने वाले ज्ञान, प्रेरणा एवं तेज के स्रोत से लाभ उठाएगी।

## सन्दर्भ

## इन्हें भी देखें
* स्वामी विवेकानन्द
* अन्तरराष्ट्रीय युवा दिवस - १२ अगस्त को पूरे विश्व में मनाया जाता है।
* विवेकानन्द केन्द्र, कन्याकुमारी
* विश्व युवा कौशल दिवस

## बाहरी कड़ियाँ

*National Youth Day at Belur Math
* A short tribute to the youth on this day: National Youth Day

श्रेणी:भारत के उत्सव
श्रेणी:युवा
लूकिंग टु गेट आउट

***लूकिंग टु गेट आउट*** () 1982 में बनी अमेरिकी फ़िल्म है जिससे एंजेलिना जोली ने छः साल की उम्र में अभिनय क्षेत्र में पदार्पण किया था।

## बाहरी कड़ियाँ
स्क्रीन एक्टर्स गिल्ड अवार्ड्स

**स्क्रीन एक्टर्स गिल्ड अवार्ड्स** () वह सम्मान है जो स्क्रीन एक्टर्स गिल्ड द्वारा अपने सदस्यों को उनके उल्लेखनिय कार्य के लिए दिया जाता है।

श्रेणी:फ़िल्म पुरस्कार
साइबोर्ग 2

***साइबोर्ग 2*** () 1993 में बनी अमेरिकी विज्ञान पर आधारित काल्पनिक फ़िल्म है। यह 1989 में बनी *[[सायबॉर्ग|साइबोर्ग]]* का दुसरा भाग है।

## पात्र
* इलियास कोटिआस - कोल्टन "कोल्ट" रिक्स।
* एंजेलिना जोली - कसेला "कैश" रीस।
* जैक पलांस - मर्सी।
* बिली ड्रैगो - डैनी बेंच।
* कैरन शेपर्ड - चेन।
* ऐलन गार्फिल्ड - मार्टिन डुन।
* रेनी ग्रिफ़िन - ड्रेना।

## बाहरी कड़ियाँ
जिया

***जिया*** () 1998 में बनी मॉडल जिया मारी कैरांगी के जिवन पर आधारित फ़िल्म है जिसमें एंजेलिना जोली ने मुख्य भुमिका निभाई है।

## पात्र
* एंजेलिना जोली - जिया मारी कैरांगी।
* फ़ाए डुनावे - व़ेल्मिना कुपर।
* मर्सडिज़ रुहेल - कैथलिन कैरांगी।
* एलिज़ाबेथ मिशेल - लिंडा।
* स्कॉट कोहेन - माइक मैन्सफ़िल्ड।
* एडमंड ग्नेस्ट - फ़्रैंसिस्को स्कावुलो।
* अलेक्सैंडर एनबर्ग - क्रिस वॉन वैंगेनहाइम।

## बाहरी कड़ियाँ
हैकर्स (फ़िल्म)

***हैकर्स*** () 1995 में बनी अमेरिकी थ्रीलर फ़िल्म है।

## पात्र
* जॉनी ली मिलर - डेड मर्फ़ी।
* एंजेलिना जोली - केट लिबी।
* जेसी ब्रैडफ़ोर्ड - जोई पार्डेला।
* मैथ्यू लिलार्ड - इमैनुअल गोल्डस्टेन।
* फ़िशर स्टिवन्स - इयुजिन बेलफ़ोर्ड।
* लोराइन ब्रैको - मार्गो वैलास
* रेनोली सैंटिआगो - रैमोन सैंचेस।
* लॉरेंस मेसन - पॉल कुक।

## सन्दर्भ

## बाहरी कड़ियाँ
जॉर्ज वालेस

***जॉर्ज वालेस*** () 1997 में बनी टेलिविज़न फ़िल्म है।

## पात्र
* गैरी सिनिसे - जॉर्ज वालेस।
* मारी विनिंगहम - लर्लिन वालेस।
* क्लेनेंस विलियम्स इल - आर्ची।
* एंजेलिना जोली - कॉर्नेलिया वालेस।

## बाहरी कड़ियाँ
अरबपतियों की सूची

***अरबपतियों की सूची*** (अथवा बिलिनेयर) अरबपति लोगों की वार्षिक रैंकिंग की सूची है। इसमें वो लोग शामिल किये जाते हैं जो अमेरिकी व्यवसाय पत्रिका *[[फ़ोर्ब्स]]* के अनुसार एक करोड़ा या इससे अधिक अमेरिकी डॉलर की कुल संपत्ति रखते हैं। यह सूची पहली बार सन् 1987 में प्रकाशित हुई थी।

## वार्षिक स्थान
यह सूची प्रतिवर्ष ३१ मार्च तक के आंकड़ों के आधार पर तय की जाती है। यहाँ केवल दस सबसे धनी व्यक्तियों को ही दर्शाया जा रहा है। 

; संकेतिका

### २०२४
*फ़ोर्ब्स* की ३८वीं वार्षिक सूची में २७८१ अरबपति शामिल हैं जिनकी कुल सम्पति १४२ खरब अमेरिकी डॉलर है। सन् २०२३ की सूची की तुलना में इसमें १४१ सदस्य संख्या और २० खरब डॉलर राशिक की वृद्धि हुई है।

### २०२३

### २०२२

### २०२१

### २०२०
३४ वीं वार्षिक फोर्ब्स अरबपति सूची, जिसमें २०९५ अरबपतियों को शामिल किया गया है जिनकी कुल सम्पति ८० खरब डॉलर है, जिसमें पिछले वर्ष की तुलना में ५८ सदस्य कम है तथा सम्पति ७०० अरब डॉलर कम है।

### २०१९

### २०१८

### २०१७

### २०१६

### २०१५

### २०१४

### २०१३

### २०१२

### २०११

### २०१०

### २००९

### २००८

### २००७

### २००६

### २००५

### २००४

### २००३

### २००२

### २००१

### २०००

### १९९९

### १९९८

### १९९७

### १९९६

### १९९५

### १९९४

### १९९३

### १९९२

### १९९१

### १९९०

### १९८९

### १९८८

### १९८७

## सन्दर्भ

## बाहरी कड़ियाँ
* फ़ोर्ब्ज़ के अरबपति जो समाचारों में बने हुए हैं।

श्रेणी:अरबपति लोग
श्रेणी:फ़ोर्ब्स सूची
बेकजे

thumb|230px|३७५ ईसवी में अपने चरम पर बेकजे राज्य
**बेकजे** (कोरियाई: 백제, अंग्रेज़ी: Baekje) या **पेकचे** एक प्राचीन कोरियाई राज्य था जो दक्षिण-पूर्वी कोरिया में स्थित था। यह १८ ईसापूर्व से ६६० ईसवी तक अस्तित्व में रहा। गोगुरयेओ और सिल्ला के साथ यह 'प्राचीन कोरिया के तीन राज्यों' में से एक था। बेकजे राज्य की स्थापना गोगुरयेओ राज्य के संस्थापक जुमोंग (추몽, Jumong) के तीसरे बेटे ओंजो (온조왕, Onjo) ने के थी। जैसे-जैसे तीनों राज्य कोरियाई प्रायद्वीप पर अपना प्रभाव बढ़ाते गए, बेकजे कभी गोगुरयेओ और सिला के साथ लड़ता था और कभी संधियाँ करता था।

## समुद्री शक्ति और संस्कृति
चौथी सदी ईसवी में बेकजे की शक्ति अपने चरम पर थी और वह उत्तर में प्योंगयांग शहर तक कोरियाई प्रायद्वीप के लगभग पूरे पश्चिमी भाग पर नियंत्रण रखता था। समय के साथ यह एक समुद्री शक्ति बन गया और इसके जापान और चीन के साथ व्यापारिक और राजनैतिक सम्बन्ध थे। यह भी संभव है कि बोहाई सागर के पार इसके आधुनिक चीन के लियाओनिंग राज्य के लिओंशी क्षेत्र के कुछ इलाक़ों पर क़ब्ज़ा रहा हो, लेकिन इसपर विद्वानों में सर्वसम्मति नहीं है। इतिहासकार मानते हैं कि बेकजे तीनों राज्यों में से सब से विकसित संस्कृति रखता था। उसने कोरिया में सब से पहले साक्षरता अपनाई जब चौथी शताब्दी ईसवी में यहाँ सरकारी तौर पर चीनी भावचित्रों पर आधारित लिपि को प्रोत्साहन दिया गया। उसी समय में यहाँ बौद्ध धर्म को भी प्रोत्साहन दिया गया।

## इन्हें भी देखें
* गोगुरयेओ
* सिल्ला
* कोरिया का इतिहास
* कोरिया

## सन्दर्भ


श्रेणी:कोरिया का इतिहास
श्रेणी:कोरिया के प्राचीन राज्य
श्रेणी:भूतपूर्व राजतन्त्र
सिल्ला

thumb|230px|५७६ ईसवी में सिल्ला राज्य
**सिल्ला** (कोरियाई: 신라, अंग्रेज़ी: Silla) एक प्राचीन कोरियाई राज्य था जो पूर्वी कोरियामें स्थित था। यह ५७ ईसापूर्व से ९३५ ईसवी तक अस्तित्व में रहा और इसमें एशिया के सबसे दीर्घ समय तक चलने वाले राजवंशों में से एक था। गोगुरयेओ और बेकजे के साथ यह 'प्राचीन कोरिया के तीन राज्यों' में से एक था। सिल्ला राज्य की स्थापना राजा पार्क ह्येओकगेयोसे (박혁거세 거서간, Park Hyeokgeose) ने की थी, जिन से मशहूर कोरियाई पारिवारिक नाम 'पार्क' (박, 朴, Park) आरम्भ हुआ। लेकिन सिल्ला राज्य के ९९२ वर्षों के इतिहास के अधिकांश भाग में ग्येओंगजु किम (김, 金, Kim) परिवार का शासन रहा। सिल्ला की स्थापना चीन की सहायता से एक छोटी सी रियासत के रूप में हुई थी, लेकिन आगे चलकर इसने बेकजे को ६६० ईसवी में और गोगुरयेओ को ६६८ में पराजित कर के कोरिया के बड़े भाग को एक शासन में संगठित कर दिया। इस राष्ट्र को 'संयुक्त सिल्ला' (통일 신라, Unified Silla) कहा जाता है। लगभग हज़ार वर्षों तक चलने के बाद ९३५ ईसवी में सिल्ला राज्य बिखर गया और गोरयेओ राजवंश सत्ता में आ गया।

## इन्हें भी देखें
* गोगुरयेओ
* बेकजे
* कोरिया का इतिहास
* कोरिया

## सन्दर्भ


श्रेणी:कोरिया का इतिहास
श्रेणी:कोरिया के प्राचीन राज्य
तुषारी लोग

[thumb|230px|[तारिम द्रोणी में स्थित क़िज़िल गुफाओं में तुषारियों की छठी सदी में बनी तस्वीर - माना जाता है कि इनमें से बहुत के सुनहरे बाल और बिलौरी आँखें होती थीं]]
**तुषारी** या **तुख़ारी** (अंग्रेज़ी: Tocharian, टोचेरियन) प्राचीन काल में मध्य एशिया में स्थित तारिम द्रोणी में बसने वाली एक जाति थी। यह हिन्द-यूरोपीय भाषाएँ बोलने वाले सब से पूर्वतम लोग थे। चीनी स्रोतों के अनुसार इनका युएझ़ी लोगों से गहरा सम्बन्ध था। इनकी उत्तरी शियोंगनु लोगों से बहुत झड़पें हुई, जिसके बाद इन्होनें तारिम द्रोणी का इलाक़ा छोड़ दिया। ८०० ईसवी के बाद इस क्षेत्र में इस क्षेत्र में उइग़ुर लोग के आकर बसने पर यहाँ हिन्द-यूरोपीय भाषाएँ विलुप्त हो गई और तुर्की भाषाएँ बोली जाने लगी। अफ़्ग़ानिस्तान के तख़ार प्रांत () का नाम इसी जाति पर पड़ा है। इनका ज़िक्र संस्कृत ग्रंथों में बहुत होता है। अथर्ववेद में इन्हें शक लोगों और बैक्ट्रिया के लोगों से सम्बंधित बताया गया है। इन्हें कंबोज लोगों से भी सम्बंधित बताया गया है और कुछ स्रोतों में कुषाण भी कहा गया है। तुषारी लोग तुषारी भाषाएँ बोलते थे, जो अब विलुप्त हो चुकी हैं। इन भाषाओँ का ज्ञान कुछ पांडुलिपियों से हुआ है जिनमें से अधिकतर ब्राह्मी लिपि पर आधारित लिपि में हैं। इस से और अन्य प्रमाणों से ज़ाहिर हुआ है कि प्राचीन भारतीय संस्कृति और तुषारी संस्कृति में गहरे सम्बन्ध रहे हैं।

## इन्हें भी देखें
* तुषारी भाषाएँ
* तारिम द्रोणी
* हिन्द-यूरोपीय भाषाएँ
* युएझ़ी लोग
* शियोंगनु लोग

## सन्दर्भ


श्रेणी:हिन्द-यूरोपीय जातियाँ
श्रेणी:विलुप्त मानव जातियाँ
श्रेणी:मध्य एशिया
श्रेणी:चीन का इतिहास
गुफ़ा

[thumb|230px|[संयुक्त राज्य अमेरिका|अमेरिका के न्यू मेक्सिको राज्य में स्थित लेचुगुइया गुफा]]
thumb|230px|गुफ़ा
**गुफा** धरती में ऐसे भूमिगत (ज़मीन से नीचे के) स्थल को कहते हैं जो इतना बड़ा हो कि कोई व्यक्ति उसमें प्रवेश कर सके। अगर ऐसा कोई स्थान इतना छोटा हो कि उसमें केवल एक छोटा जानवर ही प्रवेश कर पाए तो उसे आम तौर से हिन्दी में गुफा की बजाए 'बिल' कहा जाता है। यह संभव है कि कोई गुफा समुद्र के पानी के अन्दर भी हो - ऐसी गुफाओं को समुद्री गुफा कहा जाता है।

## इन्हें भी देखें
* गुफा सर्वेक्षण

## सन्दर्भ
१९०० ग्रीष्मकालीन ओलंपिक में भारत

## घटना से परिणाम

### एथलेटिक्स
एथलेटिक्स में पिरीचकारड ने भाग लिया और ५ सप्र्धा मे से २ में दूसरा स्थान प्राप्त किया।

## सन्दर्भ



* 


## बाहरी_कड़ियाँ
* Times article - March 19 2005 ''"India defiant over Olympic medals"''

श्रेणी:ओलम्पिक में भारत
बाईचेंग ज़िला

[thumb|240px|[चीन के शिंजियांग प्रांत के आक़्सू विभाग (पीला रंग) के अन्दर स्थित बईचेंग ज़िला (गुलाबी रंग)]]
**बाईचेंग ज़िला** (चीनी: 拜城县, अंग्रेज़ी: Baicheng County) या **बाई ज़िला** (उइग़ुर: ) जनवादी गणतंत्र चीन के शिंजियांग राज्य के आक़्सू विभाग का एक ज़िला है। इसका क्षेत्रफल १५,८८९ वर्ग किमी है और सन् २००२ की जनगणना में इसकी आबादी लगभग २ लाख थी। यह ज़िला आक्सू विभाग के उत्तरी क्षेत्र में मुज़ात नदी की घाटी में तियाँ शान पर्वतों से बिलकुल दक्षिण में स्थित है।

## बौद्ध गुफाएँ
यह ज़िला तुषारी संस्कृति और बौद्ध धर्म से सम्बंधित पाई गई गुफ़ाओं के लिए मशहूर है, जो मुज़ात नदी के किनारे स्थित हैं।

## इन्हें भी देखें
* आक़्सू विभाग
* शिंजियांग
* तुषारी लोग

## सन्दर्भ


श्रेणी:शिंजियांग
श्रेणी:शिंजियांग के ज़िले
श्रेणी:चीन के ज़िले
आक़्सू विभाग

[thumb|240px|[चीन के शिंजियांग प्रांत (नारंगी रंग) में स्थित आक़्सू विभाग (लाल रंग)]]
[thumb|240px|आक़्सू विभाग के ज़िले: (१) [आक़्सू शहर (२) वेन्सू (३) कूचा (४) शायार (५) तोक़्सू (६) बाईचेंग (७) उचतुरपान (८) आवात (९) कालपिन]]
**आक़्सू विभाग** (उईग़ुर: , आक़्सू विलायती; चीनी: 阿克苏地区, आकेसू दीचू; अंग्रेजी: Aksu Prefecture, आक्सू प्रीफ़ॅक्चर) चीन के शिंजियांग प्रांत का एक प्रशासनिक विभाग है। इस विभाग का कुल क्षेत्रफल १,३२,५०० वर्ग किमी है। सन् २००३ की जनगणना में इस विभाग की आबादी २१.९ लाख अनुमानित की गई थी। आक़्सू विभाग की राजधानी आक़्सू शहर है।

## नाम की उत्पत्ति
'आक़्सू' () शब्द का अर्थ 'सफ़ेद पानी' है। स्थानीय उईग़ुर भाषा और उस से मिलती तुर्की भाषाओँ में में 'अक़' () का मतलब 'सफ़ेद' होता है और 'सू' () का अर्थ 'पानी' होता है। 'आक़्सू' में [क़|'क़' के उच्चारण]] पर ज़रा ध्यान दें - यह 'क' से मिलता-जुलता लेकिन थोड़ा सा भिन्न है।

## भूगोल
आक़्सू विभाग तारिम द्रोणी के पश्चिमोत्तर भाग में तियाँ शान पर्वतों की दक्षिणी ढलानों पर स्थित है। इस विभाग का दक्षिणी हिस्सा टकलामकान रेगिस्तान में आता है और यहाँ पर कृषि उन्ही इलाक़ों में सम्भव है जहाँ से तारिम नदी और उसमें मिलने वाली आक़्सू नदी और मुज़ात नदी मिलती हैं।

## लोग
२००३ में आक़्सू विभाग में रहने वाले २१.९ लाख लोगों में से ७१.९३% उईग़ुर जाति के, २६.६२% हान चीनी जाति के और बाक़ी अन्य जातियों के थे।

## इन्हें भी देखें
* शिनजियांग प्रांत

## सन्दर्भ


श्रेणी:शिंजियांग
श्रेणी:शिंजियांग के विभाग
इसिक कुल

thumb|240px|अंतरिक्ष से इसिक कुल झील
thumb|240px|किर्गिज़स्तान के नक़्शे में इसिक कुल (उत्तर-पूर्व में)
**इसिक कुल** (किर्गिज़: Ысык-Көл, रूसी: Иссык-Куль, अंग्रेजी: Issyk Kul) पूर्वी किर्गिज़स्तान के उत्तर तियान शान पर्वतों में स्थित एक बंद जलसम्भर वाली झील है। यह विश्व की दसवीं सबसे बड़ी झील है और कैस्पियन सागर के बाद दुनिया की दूसरी सब से बड़ी खारी झील है। किर्गिज़ भाषा में इसके नाम का अर्थ 'गरम झील' है क्योंकि बर्फ़ से ढके पहाड़ों से घिरे होने के बावजूद भी इसका पानी बर्फ़ में नहीं जम जाता। इसिक कुल का पानी खारा होने के कारण ही यह कभी नहीं जमता (नमकीन पानी ज़्यादा मुश्किल से जमता है)। किर्गिज़स्तान की सरकार ने यहाँ एक सुरक्षित प्राकृतिक उद्यान बना दिया है। इतिहासकारों को यहाँ खुदाई करते हुए एक २,५०० वर्ष पुराना शहर मिला है और इस पर अनुसन्धान जारी है।

## भूगोल
इसिक कुल १८२ किमी लम्बी है और इसकी सब से अधिक चौड़ाई एक स्थान पर ६० किमी तक पहुँच जाती है। इसका कुल क्षेत्रफल ६,२३६ वर्ग किमी है। अगर पहाड़ी झीलें देखी जाएँ तो दक्षिण अमेरिका के बोलिविया देश की तितिकाका झील के बाद यह दूसरी सब से बड़ी पर्वतीय झील है। इसकी गहराई ६६८ मीटर (२,१९२ फ़ुट) तक जाती है और यह पहाड़ों में १,६०७ मीटर (५,२७२ फ़ुट) की ऊंचाई पर स्थित है। कुल मिलकर ११८ नदियाँ और झरने आकर इस नदी में विलय हो जाते हैं। बहुत से बंद जल्संभारों की तरह इसका पानी भी काफ़ी खारा है और इसका खारापन ०.६% मापा गया है। यह समुद्र के औसत खारेपन (जो करीब ३.५% होता है) से तो कम है लेकिन किसी झील के लिए बहुत है।

## इसिक कुल की कुछ तस्वीरें

File:Issyk-Kulmeer.jpg|इसिक कुल का दक्षिणी किनारा
File:Issyk Kul beach.JPG|इसिक कुल में तैरते-नहाते लोग
File:Issyk Kul at sundown.jpg|सूर्यास्त के समय
File:NestorianTombstoneIssykKul1312.jpg|इसिक कुल के पास खुदाई में मिला सन् १३१२ का एक कब्र का पत्थर जिसमें उईग़ुर भाषा में लिखा है


## इन्हें भी देखें
* किर्गिज़स्तान
* तियान शान पर्वत
* बंद जलसम्भर

## सन्दर्भ


श्रेणी:किर्गिज़स्तान
श्रेणी:मध्य एशिया की झीलें
श्रेणी:तियान शान
श्रेणी:पर्वतीय झीलें
श्रेणी:एशिया की बन्द जलसम्भरीय झीलें
तारिम नदी

[thumb|240px|तारिम नदी के [जलसम्भर क्षेत्र का नक़्शा]]
**तारिम नदी** (उईग़ुर: , तारिम दरियासी; चीनी: 塔里木河, तालीमु हे; अंग्रेजी: Tarim River) चीन के शिंजियांग प्रांत की मुख्य नदी है। इसी नदी के नाम पर महान तारिम द्रोणी का नाम पड़ा है, जो मध्य एशिया में कुनलुन पर्वतों और तियान शान पर्वतों के बीच और तिब्बत के पठार से उत्तर में स्थित है। १,३२१ किलोमीटर लम्बा यह दरिया चीन की सबसे लम्बी नदी है जो समुद्र में नहीं बहती, यानि जो एक बन्द जलसम्भर वाली नदी है। इस नदी के पानी पर उईग़ुर, स्थानीय मंगोल, इस क्षेत्र में आकर बस जाने वाले हान चीनी लोग और अन्य समुदाय निर्भर करते हैं।

## इन्हें भी देखें
* तारिम द्रोणी
* कुनलुन पर्वत
* शिनजियांग प्रांत

## सन्दर्भ


श्रेणी:शिंजियांग
श्रेणी:शिंजियांग की नदियाँ
श्रेणी:चीन की नदियाँ
श्रेणी:मध्य एशिया की नदियाँ
नजफ़

thumb|230px|इमाम अली मस्जिद
**नजफ़** (अरबी: النجف, अन्नजफ़)इराक़ का एक प्रमुख शहर है जो राजधानी बग़दाद के 160 किलोमीटर दक्षिण में बसा है। सुन्नियों के चौथे ख़लीफ़ा यानि शिया इस्लाम के पहले इमाम अली की मज़ार के यहाँ स्थित होने की वजह से ये इस्लाम तथा शिया इस्लाम का एक प्रमुख धार्मिक स्थल है। यहाँ की कब्रगाह दुनिया की सबसे बड़ी कब्रगाह मानी जाती है। यह नजफ़ प्रान्त की राजधानी है जिसकी आबादी 2008 में साढ़े पाँच लाख थी। 
## इतिहास
*अली इब्न अबि तालिब*, यान अबि तालिब के बेटे अली, जिनको सुन्नी मुस्लिम चौथे ख़लीफ़ा मानते हैं और शिया प्रथम इमाम को अपने जीवन काल में ही जान का ख़तरा था। उनके पहले दो ख़लीफ़ाओं की हत्या कर दी गई थी - अपनी कब्र के साथ ऐसी ही आशंका को देखकर उन्होंने अपनी लाश को एक गुप्त स्थान पर दफ़नाने की इच्छा ज़ाहिर की थी। इस कारण सन् 661 में उनके मरने के बाद विश्वस्त लोगों ने ऊँट पर उनका शव लाद कर एक अनिश्चित स्थान पर ले गए जहाँ ऊँट बैठ गया। इसी जगह पर बिना किसी मज़ार के उनकी लाश को दफ़ना दिया गया। आठवीं सदी में जब मुस्लिम शासन की बागडोर अब्बासी ख़लीफ़ाओं के हाथ गई तो हारुन रशीद को इस स्थान के बारे में पता चला तो वहाँ एक मज़ार बना दी गई। इमाम अली मस्जिद शिया मुसलमानों के लिए करबला के बाद सबसे अधिक प्रतीकात्मक स्थल बन गया है।

सन् 2003 के बाद अमरीकी फ़ौजों की उपस्थिति की वजह से यहाँ एक महत्वपूर्ण विदेशी विरोध आन्दोलन चला जिसमें शिया विरोधियों की सक्रियता थी।

श्रेणी:नजफ़ प्रान्त
श्रेणी:इराक़ के शहर
चीता (बहुविकल्पी)

चीता एक प्राणी है।

* चीता, 1994 में बनी हिन्दी फ़िल्म।
* चीता, भारतीय वायुसेना का एक हैलिकॉप्टर।
ऐंटोनोव एन-32

**ऐंटोनोव एन-32** ( एक दो इंजन वाला सैन्य यातायात विमान है।

## सन्दर्भ

श्रेणी:भारतीय वायुसेना के विमान
नॉर्वे के शासनाध्यक्षों की सूची

### प्रधानमन्त्री (1905-1945)

### द्वितीय विश्व युद्ध के दौरान

### प्रधानमंत्री (1945 - वर्तमान)
अलिज़ी

**अलिज़ी जाकोटे** (; जन्म २१ अगस्त १९८४) एक फ़्रांसिसी गायिका है जिसे उनके नाम **अलिज़ी** से जाना जाता है। उन्हें म्य्लेने फार्मर ने १९९९ में *ग्रेनेस डी स्टार* टैलेंट शो में उनकी विजेता प्रदर्शन के चलते खोज निकाला। उन्होंने संगीत उद्योग में २००० में पदार्पण किया। तब से उन्होंने अबतक चार स्टूडियो अल्बम रिलीज़ किए हैं। २००३ के अंत में उन्होंने अपने फ़्रांसिसी सह-गायक जेरेमी चैटलेन के साठ विवाह कर लिया।

श्रेणी:गायिका
श्रेणी:जीवित लोग
श्रेणी:1984 में जन्मे लोग
कल्पसर परियोजना

thumb|right|320px|खंभात की खाड़ी, जहाँ कल्पसर परियोजना मूर्त रूप लेगी
गुजरात(भारत) राज्य के दक्षिणी भाग में ज्वारीय शक्ति पैदा करने तथा पीने, सिंचाई और औद्योगिक उद्देश्यों के लिए ताजा पानी की एक विशाल जलाशय की स्थापना के लिए खंभात की खाड़ी के पार **कल्पसर परियोजना** (Kalpasar Project) अंतर्गत एक बाँध के निर्माण की परिकल्पना की गई है। इस बाँध के ऊपर एक दस लेन सड़क का लिंक भी बनाया जाएगा जो सौराष्ट्र और दक्षिण गुजरात के बीच की दूरी को बहुत कम कर देगा।

## अर्थशास्त्र
राज्य सरकार ने एक विज्ञप्ति में कहा है कि इस परियोजना पर ५५,००० करोड़ रुपये (११.७ अरब अमरीकी डॉलर) खर्च होगा और इसके सन् २०२० तक पूरा होने की संभावना है। इस ताजे पानी की विशाल जलाशय की जल भंडारण क्षमता १६,७९१ मिलियन क्यूबिक मीटर होगी। खंभात की खाड़ी के पार ३५ कि॰मी॰ लंबा यह बाँध भावनगर में घोघा और भरूच जिले के हंसोत को आपस में जोड़ेगा, जिससे इन दोनों की बीच की दूरी २२५ कि॰मी॰ कम हो जायेगी। इस पर ५८८० मेगावाट क्षमता का एक ज्वारीय विद्युत उत्पादन घर स्थापित होगा।

## वर्तमान स्थिति
* गुजरात सरकार की कल्पसर परियोजना अंतर्गत विशाल जलाशय स्थापना के लिए खंभात की खाड़ी पर बाँध के निर्माण की परिकल्पना सन् २०१२ में शुरू होने की उम्मीद है।
* एम॰एस॰ पटेल, सचिव कल्पसर परियोजना, गुजरात सरकार ने कहा है कि " इस परियोजना को फास्ट ट्रेक पर डाल दिया गया है और यह २०१२ तक शुरू होकर सात साल के आस-पास पूरी हो जायेगी। "
* सन् २००८ में परियोजना सलाहकार बी॰एन॰ नवलावाला ने मुख्यमंत्री नरेंद्र मोदी से कहा था कि परियोजना वर्ष २०१० -११ तक शुरू होगी। यह नई घोषणा तब की गई जब पटेल गुजरात के तटीय क्षेत्रों में भूजल प्रबंधन पर एक कार्यशाला को संबोधित कर रहे थे।

श्रेणी:गुजरात सरकार
राव दुर्गा सिसोदिया

**राव दुर्गा सिसोदिया** का वंश चंद्रावत और जन्मस्थान चित्तौड़ के समीप रामपुर परगना था। राव दुर्गा ने ही रामपुर को अपनी राजधानी बनाया था। जब १५६७ में आसफखाँ ने इसपर चढ़ाई की तो यह रामपुर छोड़कर अकबर की अधीनता में चला आया। सन्‌ १५८१ ई. में मिर्जा हकीम को परास्त करने के लिए सुल्तान मुराद का सहायक बनाकर भेजा गया। १५८३ ई. में यह मिर्जा खाँ के सहायक के रूप में गुजरात का विद्रोह दमन करने के लिए नियुक्त किया गया। इसने वहाँ अपनी वीरता का यथाशक्ति परिचय दिया। दो वर्ष बाद खानेआज़म कोका के साथ दक्षिण के प्रबंध के लिए भेजा गया। १५९१ ई. में राजकुमार सुलतान मुराद के साथ मालवा में अच्छे पद पर इसे नियुक्त किया गया।

सन्‌ १६०० ई. में सम्राट अकबर के आदेशानुसार यह मुजफ्फर हुसेन मिर्जा को पकड़ कर बादशाह के पास लाया। उसी वर्ष यह अबुलफजल के साथ नासिक भेजा गया। सन्‌ १६०८ ई. में उसकी मृत्यु हो गई।

श्रेणी:भारत का इतिहास
लुओयांग

thumb|220px|लुओयांग के कुछ नज़ारे
[thumb|220px|[चीन के नक़्शे में लुओयांग]] 
**लुओयांग** (चीनी: 洛阳, अंग्रेज़ी: Luoyang) चीन के मध्य भाग में स्थित हेनान प्रांत के पश्चिमी हिस्से में स्थित एक विभाग स्तर का शहर है। यह मध्य चीन के मैदान में स्थित है और इसे चीनी सभ्यता के जन्मस्थानों में से एक माना जाता है। हेनान राज्य की राजधानी झेंगझोऊ (郑州, Zhengzhou) इस से पूर्व में स्थित है।

## शहर का नाम
लुओयांग लुओ नदी की उत्तरी तरफ़ स्थित है, जिस से इसका नाम पड़ा है ('यांग' का अर्थ चीनी भाषा में 'उत्तर' होता है)। इतिहास में लुओयांग के अन्य नाम भी रहे हैं, जसी की लुओयी (洛邑, Luoyi), लुओझोऊ (洛州, Luozhou)। तंग राजवंश के ज़माने में इसे 'दोंगदु' (东都, Dongdu) कहा जाता था, जिसका अर्थ 'पूर्वी राजधानी' है, जबकि सोंग राजवंश के दौरान इसे 'शिजिंग' (西京, Xijing) यानि 'पश्चिमी राजधानी' कहा जाता था। इसके कभी-कभी 'जिन्गलुओ' (京洛, Jingluo) यानि 'चीन की राजधानी' भी बुलाया गया है।

## इन्हें भी देखें
* हेनान प्रान्त
* तंग राजवंश
* सोंग राजवंश

## सन्दर्भ


श्रेणी:हेनान के शहर
श्रेणी:चीन के शहर
श्रेणी:हेनान
श्रेणी:चीन की ऐतिहासिक राजधानियाँ
साओ वेई राज्य (प्राचीन चीन)

thumb|230px|सन् २६२ ईसवी में साओ वेई (Wei) राज्य के क्षेत्र (पीले रंग में)
**साओ वेई राज्य** (चीनी भाषा: 曹魏, अंग्रेज़ी: Cao Wei), जिसे कभी-कभी सिर्फ़ 'वेई राज्य' भी कहा जाता है, प्राचीन चीन के तीन राजशाहियों के काल में चीन पर नियंत्रण पाने के लिए जूझने वाला एक राज्य था। यह २२० ईसवी से २६५ ईसवी तक चला। इसकी स्थापना २२० ईसवी में साओ पी (曹丕, Cao Pi) ने की थी जिसनें अपने पिता साओ साओ की बनाई ज़मीनदारी रियासत का विस्तार करके इस राज्य को बनाया। वैसे तो साओ साओ की रियासत को सन् २१३ ईसवी में सिर्फ़ 'वेई' नाम दिया गया था, लेकिन इतिहासकार इसे चीनी इतिहास में आये बहुत से अन्य वेई नामक राज्यों से अलग बताने के लिए इसमें 'साओ' का पारिवारिक नाम जोड़कर इसे अक्सर 'साओ वेई' कहते हैं। ध्यान दीजिये कि यह राज्य झगड़ते राज्यों के काल वाले वेई राज्य और बाद में आने वाले उत्तरी वेई राज्य से भिन्न था।

२२० ईसवी में साओ पी ने पूर्वी हान राजवंश के अंतिम सम्राट को सिंहासन से हटा दिया। उसने एक नए 'वेई' वंश को शुरू किया लेकिन उसपर 'सीमा' नामक परिवार ने २४९ ईसवी में क़ब्ज़ा कर लिया। २६५ में यह परिवार भी सत्ता से निकाला गया और साओ वेई राज्य जिन राजवंश का हिस्सा बन गया। एक समय पर हान चीनी जाती के दो-तिहाई लोग साओ वेई राज्य की सरहदों के अन्दर बसते थे। इसकी राजधानी लुओयांग शहर था

## इन्हें भी देखें
* साओ पी
* तीन राजशाहियाँ
* झगड़ते राज्यों का काल
* हान राजवंश
* जिन राजवंश

## सन्दर्भ


श्रेणी:चीन के राजवंश
श्रेणी:प्राचीन चीन के राज्य
श्रेणी:चीन का इतिहास
केरोलाईन वोज़्निएकी

**केरोलाईन वोज़्निएकी** डेनमार्क से एक पेशेवर टेनिस खिलाड़ी है। वह ओडेंस, डेनमार्क में 11 जुलाई 1990 को पैदा हुई थी, लेकिन अब वह मोंटे कार्लो, मोनाको में रहती है। 

केरोलाईन ने अप्ने कैरियर में २२ एकल और २ युगल टाइटल जीतें हैं। कैरोलिन 11 अक्टूबर 2010 के बाद से नंबर 1 रैंक टेनिस खिलाड़ी है। 
## कैरियर आँकड़े
### ग्रैंड स्लैम एकल फाइनल
#### उप-विजेता

श्रेणी:टेनिस खिलाड़ी
श्रेणी:डेनमार्क के खिलाड़ी
श्रेणी:विम्बलडन ग्रैंड स्लैम विजेता खिलाड़ी
दृष्टिवाद

**दृष्टिवाद** (Immaterialism या Subjective Idealism), पदार्थवाद का अस्वीकार है। पदार्थवाद के अनुसार ज्ञान का विषय ज्ञाता से स्वाधीन अस्तित्व रखता है और होने या न होने से उसकी स्थिति में कोई भेद नहीं पड़ता। दृष्टिवाद एक रूप में, प्रृकति के स्वतंत्र अस्तित्व से इनकार करता है; दूसरे रूप में, कहता है कि ज्ञात होने से ही इसका रंग रूप बदल जाता है और हमारे लिए संभव नहीं कि बाहरी सत्ता को उसके वास्तविक रूप में देख सकें। पश्चिमी दर्शन में जार्ज बर्कले और कांट दोनों इस धारणा के समर्थक हैं।

किसी पदार्थ का ज्ञान उसके गुणों से होता है, वह गुणों का आश्रय है। जॉन लॉक का कथन है कि प्रधान गुण (विस्तार, आकार, ठोसपन) तो पदार्थों में विद्यमान हैं, परंतु अप्रधान गुण (रूप, रस आदि) ऐसे परिणाम हैं जो पदार्थ अपने आघात से हमारे मन में पैदा करते हैं। बर्कले ने कहा है कि दोनों प्रकार के गुण एक साथ मिलते हैं और जो युक्तियाँ अप्रधान गुणों के मानवी होने के पक्ष में दी जाती हैं, वे प्रधान गुणों के मानवी होने के पक्ष में भी दी जा सकती हैं। ज्ञान का विषय मानसिक अवस्थाओं से परे, उनसे अलग कुछ नहीं है।

कांट ने कहा है कि देश और काल, जिनमें पदार्थों की स्थिति बताई जाती है, बाह्य पदार्थ नहीं, न ऐसे पदार्थों के बीच कोई संबध है; वे तो मन की गुणग्राही शक्ति की आकृतियाँ हैं। सभी इंद्रियप्रदत्त इन दो साँचों में ढलकर मन तक पहुँचते हैं। हम इतना तो जानते हैं कि हमारे बोध किसी पदार्थ पर आश्रित हैं, परंतु हमारा ज्ञान प्रकटनों तक सीमित होता है, सत्ता के स्वरूप का जानना हमारे लिए संभव नहीं।

## सन्दर्भ
श्रेणी:दर्शन
देय खाता तथा प्राप्य खाता

## देय खाता (Account Payable)

किसी संस्थान में जमा ऐसा व्यापारिक अग्रिम जिसके मद में जमाकर्ता को न तो कोई माल दिया गया हो और न उसकी कोई व्यापारिक सेवा की गई हो उस संस्थान के लिय देय धन है। यह रकम संस्थान में देय खाते में अंकित की जाती है। स्वामी, साझेदारों, संचालकों तथा कर्मचारियों द्वारा संस्थान को दिया गया ऋण इस खाते में प्रविष्टि नहीं पाता। वह एक अलग देय ऋणखाते में अंकित किया जाता है। देय खाता व्यापारिक अग्रिम का खाता है। वह संस्थान के लिए देय तो है पर वह ऋण नहीं है इसलिए इसकी स्वतंत्र स्थिति है। व्यापार से संबद्ध अग्रिम जमा राशि मात्र का इसमें अंकन होता है। arun singh-lakhimpur-kheri

## प्राप्य खाता (Account Receivable)

वह धनराशि जो अग्रिम के रूप में अन्य किसी व्यापारिक संस्थान को दी गई हो और उसके मद में न तो कोई माल आया हो और न अन्य व्यापारिक सेवा ली गई हो संस्थान के प्राप्य खाते में डाली जाती है। जिसके नाम यह राशि प्राप्य खाते में डाली जाती है वह संस्थान अपने यहाँ इस रकम को देय खाते में डालता है। arun singh-lakhimpur-kheri

## देय तथा प्राप्य खाता बहियाँ (Account payable Ledger or Account Receivable Ledger)
संस्थान की ये सहायक खाता बहियाँ है। देय खाता बही में संस्थान के सभी देय खाते तथा प्राप्य खाता बही में उसके सभी प्राप्य खाते अंकित रहते हैं। यदि खातों की संख्या अधिक हुई तो एक से अधिक खाता बहियाँ वर्णानुक्रम या भौगोलिक आधार पर सुविधानुसार भी ये बहियाँ रखी जाती है। संस्थान के समान्य खाते में भी देय तथा प्राप्य धन का आलेख रहता है। इन खाता बहियों की अलग व्यवस्था श्रमविभाजन के सहज लाभ के कारण की जाती है क्योंकि इसके द्वारा वित्त विभाग को बाँट कर तथा अलग स्वतंत्र रूप से भी काम करने में सहायता मिलती है। साथ ही श्रम और समय की बचत होती है। हिसाब किताब के मिलान में भी इससे सहायता मिलती है क्योंकि संस्थान के सामान्य खाते से इन बहियों के खाते का संतुलन समय समय पर होता रहता है जिससे भूल चूक की छानबीन भी आसानी से हो जाती है। बड़े व्यापारिक संस्थानों में इन सहायक बहियों का उपयोग व्यापक पैमाने पर किया जाता है।
arun singh-lakhimpur-kheri

श्रेणी:Accounting terminology
साओ पी

[thumb|230px|अपने दो मंत्रियों के साथ साओ पी, सातवी सदी ईसवी में [तांग राजवंश|तंग काल में बना चित्र]]
**साओ पी** (चीनी भाषा: 曹丕, अंग्रेज़ी: Cao Pi; जन्म: १८७ ईसवी, देहांत: २९ जून २२६ ई), जिसका औपचारिक नाम वेई के सम्राट वेन था, प्राचीन चीन के तीन राजशाहियों के काल में साओ वेई राज्य का सम्राट था। वह हान राजवंश काल के साओ साओ नामक ज़मींदार का दूसरा बेटा था। वह अपने सारे भाईयों में सबसे चालाक माना जाता था और पढ़ाई और युद्धों में व्यस्त रहने कि बजाए हान साम्राज्य के दरबारी मामलों में शामिल रहता था। २२० ईसवी में उसने उस समय के हान शासक, सम्राट शियान, को सिंहासन से उतरने पर मजबूर कर दिया और अपने आप को साओ वेई राज्य का सम्राट घोषित कर दिया। उसके पिता शु हान और वू राज्यों के ख़िलाफ़ युद्धों में लगे हुए थे, जिन्हें साओ पी ने जारी तो रखा लेकिन जिनमें उसे सफलता नहीं मिली। उसने अपने राज्य को संगठित किया और सरकारी सेवकों की नियुक्ति में सुधार किये जिस से अच्छी क्षमता वाले लोग सेवा में लगे और राज्य का भला हुआ।

## इन्हें भी देखें
* साओ वेई राज्य (प्राचीन चीन)
* तीन राजशाहियाँ
* हान राजवंश

## सन्दर्भ


श्रेणी:चीनी शासक
श्रेणी:चीन का इतिहास
वू चीनी भाषाएँ

[thumb|220px|[चीन के नक़्शे पर वू भाषाएँ बोलने वाले इलाक़े]]
**वू चीनी** (चीनी: 吴语) चीन के झेजिआंग प्रान्त, दक्षिणी जिआंगसु प्रान्त और शन्घाई शहर में बोलीं जाने वाली चीनी भाषा की उपभाषाओं का एक गुट है। इन भाषाओँ में प्राचीन चीनी भाषा की कुछ ऐसी चीज़ें अभी भी प्रयोग की जाती हैं जो आधुनिक चीनी की अन्य भाषाओँ में लुप्त हो चुकी हैं। अन्य चीनी भाषाएँ बोलने वालों को वू भाषा मुलायम और बहती हुई प्रतीत होती है। चीनी में एक 'वूनोंगरुआनयु' (吴侬软语, wúnóngruǎnyǔ) शब्द इस्तेमाल किया जाता है, जिसका मतलब है 'वू की नाज़ुक बोली'। चीन में लगभग ८ करोड़ लोग वू भाषाएँ बोलते हैं।

## इन्हें भी देखें
* चीनी भाषा

## सन्दर्भ


श्रेणी:चीनी भाषा
एझोऊ

thumb|220px|एझोऊ शहर के बीच में यान्गलान झील
**एझोऊ** (चीनी: 鄂州, अंग्रेज़ी: Ezhou) चीन के हूबेई प्रान्त में स्थित एक विभाग-स्तर का शहर है। यह यांग्त्से नदी के दक्षिणी किनारे पर वूहान शहर से पूर्व में स्थित है। सन् २०१० की जनगणना में यहाँ १०,४८,६७२ लोग रहते थे जिनमें से ६,०३,४१२ शहरी इलाक़ों में और बाक़ी ग्रामीण क्षेत्रों में रहते थे। एझोऊ एक ऐतिहासिक शहर है और इसका नाम हान राजवंश के काल में रखा गया। यह प्राचीन झोऊ राजवंश के अधीन एक 'ए' नामक राज्य हुआ करता था इसलिए इसका नाम 'ए' और 'झोऊ' जोड़कर 'एझोऊ' पड़ा। तीन राजशाहियों के दौर में सुन चुआन ने इसे वू राज्य की राजधानी भी बनाया। चीन में बौद्ध धर्म की 'पवित्र भूमि शाखा' (净土宗, Pure Land Buddhism) के लिए भी यह एक महत्वपूर्ण स्थान था।

## इन्हें भी देखें
* हूबेई प्रान्त
* झोऊ राजवंश

## सन्दर्भ


श्रेणी:हूबेई के शहर
श्रेणी:हूबेई
श्रेणी:चीन के शहर
जियांगनान

thumb|220px|जियांगनान का एक गाँव
**जियांगनान** या **जिआंग नान** (चीनी: 江南, अंग्रेज़ी: Jiangnan) चीन का एक भौगोलिक क्षेत्र है जो यांग्त्से नदी के अंतिम भाग में नदी से दक्षिण में पड़ता है। इसमें यांग्त्से नदी की डेल्टा का दक्षिणी हिस्सा भी आता है। इस इलाक़े में अधिकतर लोग वू चीनी भाषाएँ बोलते हैं। हालांकि जियांगनान का इलाक़ा चीनी के कुल क्षेत्रफल का ५% ही है, पिछले १००० वर्षों से यह आर्थिक जीवन में चीन के सबसे विकसित क्षेत्रों में से एक रहा है। पिछले १५ वर्षों में यहाँ मोटर गाड़ियों, इलेक्ट्रोनिक और कपड़े बनाने के कारख़ाने बड़े पैमाने पर खड़े हुए हैं और दुनिया भर में निर्यात किया गया बहुत सा चीनी माल इसी क्षेत्र में बना होता है। भौगोलिक रूप से यह नदी-झरनों का इलाक़ा है और समुद्र के क़रीब है। यहाँ बहुत सी झीलें और दलदली क्षेत्र हैं। यहाँ की हवा नम रहती है और सर्दियों में बारिश का मौसम होता है।

## नाम की उत्पत्ति
चीनी भाषा में यांग्त्से नदी का नाम 'चांग जियांग' है और 'नान' शब्द का अर्थ 'दक्षिण' है। इसलिए 'यांग्त्से से दक्षिण' को 'जियांग नान' बुलाया जाता है।

## इन्हें भी देखें
* यांग्त्से नदी

## सन्दर्भ


श्रेणी:चीन के क्षेत्र
नानजिंग

thumb|नानजिंग

**नानजिंग** (चीनी: 南京, अंग्रेज़ी: Nanjing या Nanking) चीन के जियांगसु राज्य की राजधानी है जिसका चीन के इतिहास और संस्कृति में एक बहुत महत्वपूर्ण किरदार रहा है। यह अतीत में कभी-कभी चीन की राष्ट्रीय राजधानी रही है और 'नानजिंग' शब्द का मतलब भी चीनी भाषा में 'दक्षिणी राजधानी' ही है। यह यांग्त्से नदी के अंतिम भाग में उस नदी की डेल्टा में स्थित है। सन् २००६ की जनगणना में नानजिंग की आबादी ५० लाख से अधिक थी और शन्घाई के बाद यह पूर्वी चीन सागर क्षेत्र का दूसरा सब से बड़ा आर्थिक केंद्र है।

## इन्हें भी देखें
* यांग्त्से नदी
* जियांगसु राज्य

## सन्दर्भ


श्रेणी:जिआंगसू के शहर
श्रेणी:जिआंगसू
श्रेणी:चीन के शहर
श्रेणी:चीन की ऐतिहासिक राजधानियाँ
नारायणपेट

**नारायणपेट** (तेलुगु:నారాయణపేట) नारायणपेट जिले का एक शहर है। यह राज्य की राजधानी हैदराबाद से 165 किमी और महबूबनगर से 62 किमी दूर स्थित है।
## संदर्भ

श्रेणी:तेलंगाना के नगर
श्रेणी:महबूबनगर जिला
शादनगर

**शादनगर** (Shadnagar) भारत के तेलंगाना राज्य की राजधानी, हैदराबाद, का एक उपनगर है। प्रशासनिक रूप से यह रंगारेड्डी ज़िले में स्थित है।

## इन्हें भी देखें
* हैदराबाद
* रंगारेड्डी ज़िला

## सन्दर्भ

श्रेणी:रंगारेड्डी ज़िले के नगर
श्रेणी:हैदराबाद में मुहल्ले
कोल्लापुर

**कोल्लापुर** (Kollapur) भारत के तेलंगाना राज्य के नगरकरनूल ज़िले में स्थित एक गाँव है। यह इसी नाम के मंडल का मुख्यालय भी है।

## जनसंख्या
2011 की भारत जनगणना के अनुसार कोल्लापुर ग्राम की जनसंख्या 4,732 और कोल्लापुर मंडल की जनसंख्या 67,687 थी।

## इन्हें भी देखें
* नगरकरनूल ज़िला

## सन्दर्भ

श्रेणी:तेलंगाना के गाँव
श्रेणी:नगरकरनूल ज़िला
श्रेणी:नगरकरनूल ज़िले के गाँव
स्पिरिडिन लुई

**स्पिरिडिन लुई** () (जन्म: जनवरी 12, 1873 - मार्च 26, 1940) ग्रीक जल-वाहक थे, जिन्होंने 1896 ग्रीष्मकालीन ओलम्पिक खेलों में आधुनिक ओलम्पिक मैराथन जीती थी और उसके पश्चात ग्रीक के राष्ट्रीय नायक बन गए थे। लुई का जन्म एक गरीब किसान परिवार में मारुषि नगर में हुआ था, जो अब एथेंस के उत्तर में एक उपनगर है। लुई के पिता एथेंस में खनिज जल बेचते थे, जब केन्द्रीय जल आपूर्ति प्रणाली का अभाव था और लुई अपने पिता की पानी के परिवहन में मदद करते थे।

## सन्दर्भ

श्रेणी:ग्रीस के ओलम्पिक स्वर्ण पदक विजेता
श्रेणी:1873 में जन्मे लोग
श्रेणी:निधन वर्ष अनुपलब्ध
श्वेडागोन पगोडा

**श्वेडागोन पगोडा** (बर्मी: ရွှေတိဂုံ ဘုရား, श्वेडागोन फया;अंग्रेज़ी: Shwedagon Pagoda) बर्मा की राजधानी यांगोन में स्थित एक ९९ मीटर ऊँचा सोने से ढका हुआ पगोडा और स्तूप है। यह कन्डोजी झील (ကန်တော်ကြီး, Kandawgyi Lake) से पश्चिम में सिन्गुटरा पहाड़ी (သိင်္ဂုတ္တရကုန်းတော်, Singuttara Hill) पर स्थित है और पूरे यांगोन शहर से ऊँचाई पर है। यह बर्मा का सब से महत्वपूर्ण और शुभ पगोडा माना जाता है और इसमें पिछले पाँच बुद्धों की कुछ यादगारें हैं: काकूसंध की छड़ी, कोणगमन की पानी की छन्नी, कश्यप के वस्त्र का एक अंश और गौतम बुद्ध के बालों के आठ रेशे।

## इन्हें भी देखें
* क्यैकटियो पगोडा (गोल्डन पगोडा)
* थेरवाद
* बौद्ध धर्म
* पगोडा
* बर्मा
* यांगोन

## सन्दर्भ


श्रेणी:म्यान्मार
श्रेणी:बर्मा के धार्मिक स्थल
श्रेणी:बौद्ध धार्मिक स्थल
श्रेणी:बर्मा में बौद्ध मंदिर
बुद्धत्व

[thumb|220px|[तांग राजवंश|तंग राजवंश काल की चीन के हेबेई प्रान्त से मिली महात्मा बुद्ध की मूर्ति]]
बौद्ध धर्म में **बुद्धत्व** किसी जीव की उस स्थिति को कहा जाता है जिसमें वह पूरा ज्ञान और बोध पाकर सम्यमसंबुद्ध (जिसे संस्कृत में 'सम्यक्सम्बोधि' की अवस्था कहते हैं) निर्वाण की ओर निकल चुका हो।

## अन्य भाषाओं में
पालि भाषा में 'बुद्धत्व' के लिए 'बुद्धत्त' और 'बुद्धभाव' शब्द भी प्रयोग हुए हैं। अंग्रेज़ी में इसे 'बुद्धाहुड' (Buddhahood कहते हैं, जिसे अधिकतर अमेरिकी-ब्रिटिश लोग 'बूडाहुड' उच्चारित करते हैं)।

## तीन प्रकार के बुद्धत्व
* सम्यकसम्बुद्ध
* प्रत्येकबुद्ध
* सावकबुद्ध

## बुद्ध के नाम
अश्वघोष ने बुद्धचरित में बुद्ध के नामों की एक बहुत बड़ी सूची दी है-

बुद्ध, धर्मराज, नायक, विनायक, जिन, अवलोकितेश्वर आदि

## इन्हें भी देखें

* बौद्ध धर्म
* बुद्ध (उपाधि)

## सन्दर्भ


श्रेणी:बौद्ध धर्म
१०० या अधिक तलों वाली इमारतों की सूची

## पूर्णनिर्मित इमारतें

## निर्माण के तहत इमारतें

## ध्वस्त इमारतें

## सन्दर्भ

श्रेणी:गगनचुम्बी इमारतें
श्रेणी:सिविल अभियान्त्रिकी
ब्राजील के राष्ट्रपतियों की सूची

;Parties
;



## Notes

## See also
* ब्राजील राज्य के प्रमुखों की सूची
* ब्राजील के सम्राटों की सूची
* ब्राजील के प्रधान मंत्री
* दीर्घायु के आधार पर ब्राज़ील के राष्ट्रपतियों की सूची
* ब्राजील की प्रथम महिलाओं की सूची
* ब्राजील का इतिहास
* ब्राजीलियों की सूची

श्रेणी:ब्राज़ील के राष्ट्रपति
श्रेणी:राजनीतिज्ञ
अमिताभ बुद्ध

बौद्ध धर्म के महायान संप्रदाय के अनुसार **अमिताभ बुद्ध** वर्तमान जगत् के अभिभावक तथा अधीश्वर बुद्ध का नाम है। 'अमिताभ' मुख्य बुद्ध हैं जिनकी महायान की जापान और चीन में प्रचलित 'पवित्र भूमि' शाखा में मान्यता प्राप्त है। इन्हें तिब्बत में प्रचलित वज्रयान शाखा में भी माना जाता है। धार्मिक ग्रंथों के अनुसार अमिताभ बुद्ध अपने अनगिनत पिछले जन्मों में 'धर्मकार' नामक बोधिसत्व थे जिन्होनें इतने अच्छे काम किये की इनके पुण्यों की पूँजी असीम है। 'अमिताभ' शब्द 'अमित' और 'आभ/आभा' को जोड़कर बना है और इसका अर्थ है 'अनंत प्रकाश'।

इस संप्रदाय का यह मंतव्य है कि स्वयंभू आदिबुद्ध की ध्यानशक्ति की पाँच क्रियाओं के द्वारा पाँच ध्यानी बुद्धों की उत्पति होती है। उन्हीं में अन्यतम ध्यानी बुद्ध अमिताभ हैं। अन्य ध्यानी बुद्धों के नाम हैं- बेरोचन, अक्षोभ्य, रत्नसंभव तथा अमोघसिद्धि। आदिबुद्ध के समान इनके भी मंदिर नेपाल में उपलब्ध हैं। बौद्धों के अनुसार तीन जगत् तो नष्ट हो चुके हैं और आजकल चतुर्थ जगत् चल रहा है। अमिताभ ही इस वर्तमान जगत् के विशिष्ट बुद्ध हैं जो इसके अधिपति (नाथ) तथा विजेता (जित) माने गए हैं।

## परिचय
'अमिताभ' का शाब्दिक अर्थ है 'अनन्त प्रकाश से संपन्न देव' (*अमिता: आभा: यस्य असौ*)। उनके द्वारा अधिष्ठित स्वर्गलोक पश्चिम में माना जाता है जिसे 'सुखावती' (विष्णुपुराण में 'सुखा') के नाम से पुकारते हैं। उस स्वर्ग में सुख की अनन्त सत्ता विद्यमान है। उस लोक (सुखावती लोकधातु) के जीव हिन्दू देवों के समान सौंदर्य तथा सौख्यपूर्ण होते हैं। वहाँ प्रधानतया बोधिसत्वों का ही निवास है, तथापि कतिपय अर्हतों की भी सत्ता वहाँ मानी जाती है। वहाँ के जीव अमिताभ के सामने कमल से उत्पन्न होते हैं। वे भगवान् बुद्ध के प्रभाभासुर शरीर का स्वत: अपने नेत्रों से दर्शन करते हैं। सुखावती अनश्वर लोक नहीं है, क्योंकि वहाँ के निवासी जीव अग्रिम जन्म में बुद्धरूप से उत्पन्न होते हैं। इस प्रकार अमिताभ का स्वर्ग केवल भोगभूमि ही नहीं है, प्रत्युत वह एक आनन्ददायक शिक्षणकेन्द्र है जहाँ जीव अपने पापों का प्रायश्चित कर अपने आपको सद्गुणसम्पन्न बनाता है।

जापान में अमिताभ जापानी नाम 'अमिदो' से विख्यात हैं। पूर्वोक्त स्वर्ग का वर्णनपरक संस्कृत ग्रंथ 'सुखावती व्यूह' नाम से प्रसिद्ध है जिसके दो संस्करण आजकल मिलते हैं। बृहत् संस्करण के चीनी भाषा में बारह अनुवाद मिलते हैं जिनमें सबसे प्राचीन अनुवाद १४७-१८६ ई. के बीच किया गया था। लघु संस्करण का अनुवाद कुमारजीव ने चीनी भाषा में पाँचवी शताब्दी में किया था और ह्वेनत्सांग ने सप्तम शताब्दी में। इससे इस ग्रंथ की प्रख्याति का पूर्ण परिचय मिलता है।
### वज्रयान बुद्ध धर्म

## इन्हें भी देखें
* महायान
* बौद्ध धर्म

## सन्दर्भ


श्रेणी:बुद्ध
पीला सागर

[thumb|230px|पीले सागर और उसकी अंदरूनी [बोहाई सागर नामक खाड़ी का नक़्शा]]
**पीत सागर** या **पीला सागर** (चीनी भाषा: 黃海, अंग्रेज़ी: Yellow Sea) पूर्वी चीन सागर के उत्तरी भाग का नाम है, जो स्वयं प्रशांत महासागर का एक हिस्सा है। यह चीन की मुख्यभूमि (मेनलैंड) और कोरिया के बीच स्थित है। यहाँ पर पास के गोबी मरुस्थल से रेत उड़ाती आंधियाँ आकर पीला रेगिस्तानी रेत समुद्र की सतह पर गिरा देती हैं जिस से सागर पीले रंग का लगता है। इसी से इस सागर का नाम पड़ा है। पीले सागर की सबसे अंदरूनी खाड़ी को बोहाई सागर कहते हैं। चीन की प्रसिद्ध पीली नदी (उर्फ़ ह्वांग नदी उर्फ़ ह्वांग हो) बहकर इस सागर में मिलती है और उस में मिश्रित रेत इसे और भी पीला रंग देती है।

## विवरण
बोहाई सागर को हटाकर, पीले सागर का कुल क्षेत्रफल क़रीब ३,८०,००० वर्ग किमी है। इसकी औसत गहराई सिर्फ़ ४४ मीटर और इसकी सबसे अधिक गहराई सिर्फ़ १५२ मीटर पहुँचती है। इसकी गहराई उत्तर से दक्षिण दिशा में जाते हुए बढ़ती है। वैसे तो इसमें गरम पानी वाला कुरोशियो प्रवाह चलता है लेकिन सर्दियों में पानी का तापमान जमने के क़रीब आ जाता है। जगह-जगह पर बर्फ़ की सिल्लियाँ बनने से नावी यातायात में कठिनाई होती है।

इस सागर में दक्षिण कोरिया के जिन्दो द्वीप (कोरियाई: 진도, Jindo) और मोदो द्वीप (Modo) नामक दो टापू हैं जहाँ वर्ष में दो दफ़ा (मई और जून के महीनो में) ज्वारभाटा (टाइड) बहाव कुछ ऐसा विचित्र होता है कि सागर हट जाता है और इन द्वीपों के बीच एक २.९ किलोमीटर लम्बा और १० से ४० मीटर चौड़ा रास्ता खुल जाता है। यह क़रीब एक घंटे खुला रहता है, फिर पानी में डूब जाता है और द्वीप अलग हो जाते हैं।

## इन्हें भी देखें
* पूर्वी चीन सागर
* प्रशांत महासागर
* गोबी रेगिस्तान
* ह्वांग हो

## सन्दर्भ


श्रेणी:प्रशान्त महासागर के सीमांत सागर
श्रेणी:प्रशान्त महासागर
बोहाई सागर

[thumb|230px|[पीला सागर|पीले सागर और उसकी अंदरूनी बोहाई सागर नामक खाड़ी का नक़्शा]]
[thumb|230px|[चीन की विशाल दीवार का पूर्वी छोर बोहाई सागर पर जाकर रुकता है]]
**बोहाई सागर** या **बोहाई खाड़ी** (चीनी भाषा: 渤海, अंग्रेज़ी: Bohai Sea) उत्तरी और उत्तरपूर्वी चीन से लगा हुआ एक सागर है जो पीले सागर की सबसे अंदरूनी खाड़ी है। पीले सागर के साथ-साथ बोहाई सागर भी प्रशांत महासागर का एक हिस्सा है। बोहाई सागर का कुल क्षेत्रफल क़रीब ७८,००० वर्ग किमी है। चीन की राजधानी बीजिंग के बहुत पास होने की वजह से यह समुद्री यातायात के नज़रिए से दुनिया के सब से व्यस्त समुद्री क्षेत्रों में से एक है।

## ऐतिहासिक नाम
बीसवी सदी से पहले बोहाई सागर को अक्सर 'चिहली की खाड़ी' (直隸海灣, Gulf of Chihli) या 'पेचिहली की खाड़ी' (北直隸海灣, Gulf of Pechihli) कहा जाता था।

## सुरंग बनाने की योजना
फ़रवरी २०११ में चीन की सरकार ने ऐलान किया की लियाओदोंग प्रायद्वीप और शानदोंग प्रायद्वीप को जोड़ने के लिए वे समुद्र के फ़र्श के नीचे से एक १०६ किलोमीटर लम्बी सुरंग निकालेंगे जो इतनी चौड़ी होगी की उसमें रेल और सड़क दोनों प्रकार के यातायात चलेंगे।

## इन्हें भी देखें
* पीला सागर
* प्रशांत महासागर
* शानदोंग प्रायद्वीप

## सन्दर्भ


श्रेणी:सागर
श्रेणी:प्रशान्त महासागर
पूर्वी वू राज्य (प्राचीन चीन)

thumb|230px|सन् २६२ ईसवी में पूर्वी वू (Wu) राज्य के क्षेत्र (हरे रंग में)
**पूर्वी वू राज्य** या **सुन वू राज्य** (चीनी भाषा: 吳, वू; अंग्रेज़ी: Eastern Wu) प्राचीन चीन के तीन राजशाहियों के काल में चीन पर नियंत्रण पाने के लिए जूझने वाला एक राज्य था। यह २२९ ईसवी से २८० ईसवी तक चला। यह यांग्त्से नदी की डेल्टा के जियांगनान क्षेत्र में स्थित था। इसकी राजधानी जिआनये (建業) थी, जो आधुनिक काल में जिआंगसु राज्य का नानजिंग शहर है लेकिन कभी-कभी राजधानी वुचंग (武昌) में भी हुआ करती थी, जो वर्तमान काल में हेबेई राज्य का एझोऊ शहर है।

हान राजवंश के अंतिम समय में जियांगनान के वू-भाषी इलाक़े पर सुन चुआन (孫權, Sun Quan) नामक जागीरदार का क़ब्ज़ा था। नाम के लिए वह हान सम्राट शियान के अधीन था लेकिन असलियत में स्वतन्त्र था। उस काल में हान सम्राट पर साओ वेई राज्य के जागीरदारसाओ साओ का नियंत्रण था। जहाँ बाक़ी रियासतों के सरदार अपने आप को चीन का सम्राट बनाने की इच्छा रखते थे, वहाँ सुन चुआन को ऐसी कोई तमन्ना नहीं थी। फिर भी जबसाओ वेई के साओ पी और शु हान राज्य के लिऊ बेई अपने आपको सम्राट घोषित कर दिया तो सन् २२९ में सु चुआन ने भी वू राजवंश की स्थापना का ऐलान करते हुए अपने आप को सम्राट घोषित कर दिया।साओ वेई से बचने के लिए शु हान और वू राज्य ने संधि कर ली। वू कभी यांग्त्से नदी से उत्तर में कोई क्षेत्र नहीं ले पाया लेकिन न ही वेई यांग्त्से से दक्षिण में कोई इलाक़ा जीत पाया। सन् २८० में जिन राजवंश स्थापित हुआ जिसने वू पर क़ब्ज़ा कर लिया। इसके साथ-साथ तीन राजशाहियाँ ख़त्म हुईं और चीन फिर से संगठित हो गया।

## इन्हें भी देखें
* साओ पी
* तीन राजशाहियाँ
* हान राजवंश
* जिन राजवंश

## सन्दर्भ


श्रेणी:चीन के राजवंश
श्रेणी:प्राचीन चीन के राज्य
श्रेणी:चीन का इतिहास
बिग बॉस 5

*[[बिग बॉस 5]]* भारतीय रियलिटी टीवी शो बिग बॉस का पांचवा सीजन है , जो कलर्स टीवी पर 2 अक्टूबर 2011 से 7 जनवरी 2012 तक संजय दत्त और सलमान खान के साथ मेजबान के रूप में प्रसारित हुआ।

2 अक्टूबर को लॉन्च के दौरान, चुने हुए चौदह गृहणियों ने भारतीय राज्य महाराष्ट्र में मुंबई और पुणे के बीच लगभग आधे रास्ते कर्जत , एक शहर में स्थित घर में प्रवेश किया । दूसरे, तीसरे, चौथे और सातवें सप्ताह के अंत में चार अतिरिक्त वाइल्ड कार्ड प्रविष्टियां की गईं, जिससे प्रतियोगियों की संख्या अठारह हो गई। तीन अतिथि प्रविष्टियाँ, जो कुछ दिनों तक घर में रहीं, ने कुल निवासियों की संख्या इक्कीस कर ली। घर के चारों ओर लगे 55 कैमरों की देखरेख में एक-दूसरे के लिए अजनबी माने जाने वाले गृहणियों ने 98 दिन (14 सप्ताह) एक साथ बंद कर बिताए।

7 जनवरी 2012 को अभिनेत्री जूही परमार ने श्रृंखला जीती थी। उपविजेता, महक चहल ''बिग बॉस हल्ला बोल'' में प्रतिस्पर्धा करने के लिए लौटी।

## प्रारंभिक
शुरुआती एपिसोड 2 अक्टूबर 2011 को संजय दत्त और सलमान खान द्वारा प्रस्तुत किया गया था। सीज़न 5 के इस असाधारण परिचयात्मक एपिसोड में बिग बॉस हाउस की विभिन्न विशेषताओं को प्रदर्शित किया गया और प्रत्येक प्रतिभागी का परिचय दिया गया। इस सीज़न में अधिकांश महिला प्रतियोगी भी थीं। इसमें अपनी आगामी फिल्म रास्कल्स के प्रोमो के लिए बॉलीवुड अभिनेता अजय देवगन और कलर्स पर अपने नए धारावाहिक परिचय के प्रचार के लिए समीर सोनी को भी दिखाया गया था ।
## प्रतियोगी
# जूही परमार
# महक 
# सिद्धार्थ
# स्काइ
# अमर उपाध्याय
# सन्नी लियोन
# पूजा मिश्रा
# पूजा बेदी
# शक्ति कपूर
# गुलाबो सपेरा
# सोनाली
# रागेश्वरी
# निहित विश्वास
# श्रद्धा शर्मा
# लक्ष्मी
# विदा
# मनदीप

### ईनाम की रकम
ईनाम की रकम 01 करोड ₹ थी।

### विजेता
जुही परमार्
### उपविजेता
महक चहल
## विवाद
अश्लील अभिनेत्री सनी लियोन की भागीदारी की इंडियन आर्टिस्ट्स एंड एक्टर्स फोरम (IAAF) द्वारा आलोचना की गई, जिसने सूचना एवं प्रसारण मंत्री अंबिका सोनी को एक अनुरोध भेजा कि वह कलर्स के खिलाफ अप्रत्यक्ष रूप से भारत में पोर्नोग्राफी को प्रोत्साहित करने और बढ़ावा देने के लिए कार्रवाई करे।

मेजबान सलमान खान और संजय दत्त पर कुछ गृहणियों के प्रति डराने-धमकाने वाले व्यवहार का आरोप लगाया गया था, और निकाले गए कुछ गृहणियों ने भी खान पर अन्य प्रतियोगियों की तुलना में महक चहल का पक्ष लेने का आरोप लगाया था।

## सन्दर्भ

## बाहरी कड़ियाँ
* 'बिग बॉस' की आधिकारिक वेबसाइट''
श्रेणी:बिग बॉस
श्रेणी:बिग बॉस हिंदी
श्रेणी:भारतीय वास्तविकता टेलीविजन श्रृंखला
श्रेणी:कलर्स चैनल के कार्यक्रम